cyanic-selkie/wikianc huggingface dataset:
বালি
উৎস
নদী থেকে পাওয়া যে বালি ,তা নদী থেকে বা তার বন্যার সমভূমি থেকে সংগ্রহ করা হয় এবং নির্মাণ শিল্পে ব্যবহৃত বেশিরভাগ বালির জন্য হিসাব করা হয়। এ কারণে বহু ছোট ছোট নদী নিঃশেষিত হয়ে পড়েছে, যার ফলে পার্শ্ববর্তী জমির পরিবেশগুলোতে উদ্বেগ ও অর্থনৈতিক ক্ষতি হয়েছে। এ জাতীয় অঞ্চলে বালু খননের হার, বালুটি যে পরিমাণে তা পূরণ করতে পারে ,সেই পরিমাণকেও ছাড়িয়ে যায়, তাই এটি অনবায়নযোগ্য সম্পদে পরিণত হয়।
বালুর এই স্তূপ শুষ্ক অবস্থা বা বাতাস দ্বারা প্রবাহিত হয়ার ফলে সৃষ্টি হয়।সাহারা মরুভূমি এর ভৌগোলিক অবস্থান এর জন্য অনেক শুষ্ক এবং এর বিশাল বালুস্তূপের জন্য পরিচিত।এটি বিশাল বালিয়াড়ির জন্য পরিচিত তার কারন এখানে খুব অল্প পরিমাণে গাছপালা জন্মায় এবং খুব বেশি পানি থাকেনা ।সময়ের সাথে সাথে বাতাসে সব সুক্ষ কণা যেমনঃমাটি বা মৃত জৈব পদার্থ ভেসে দূরে চলে যায়,শুধুমাত্র বালি এবং বড় পাথরগুলো ছাড়া ।সাহারা মরুভূমির শুধুমাত্র ১৫% বালির স্তূপ বাকি ৭০% পাথর (রক বা পাথর )।বিভিন্ন রকম পরিবেশ সৃষ্টির জন্য এবং বালির গোলাকার ও মসৃণ আকার সৃষ্টির জন্যে এই বাতাস দায়ী।এই বৈশিষ্ট্যগুলোর জন্যই এই বালি নির্মাণের কাজে ব্যবহার করা হয়না।
সমুদ্রসৈকতের বালিও ক্ষয়ের ফলে গঠিত হয় কাজের । কয়েক হাজার বছর ধরে, সমুদ্র ঢেউ থেকে আসা অবিচ্ছিন্ন গতির প্রভাবে তীরভূমির নিকটে থাকা পাথরগুলি ক্ষয় হয় এবং পলি জমে ।ভেঙে যাওয়া পাথরখন্ড (ওয়েদারিং) এবং নদীতে জমা তলানি ,সমুদ্র সৈকত তৈরির প্রক্রিয়াও ত্বরান্বিত করে, সমুদ্রের প্রাণীগুলো শিলাপাথরগুলোর উপর প্রভাব ফেলে যেমন তাদের শেওলাগুলি খেয়ে ফেলে। সমুদ্র সৈকতে একবার পর্যাপ্ত পরিমাণে বালি জমে গেলে, তখন জমি আরও ক্ষয় যাতে না ঘটে, সেজন্য সৈকত তখন বাধা হিসাবে কাজ করে। এটি কৌণিক এবং বিভিন্ন আকারের হওয়ার জন্য এই বালিটি নির্মাণের কাজের জন্য আদর্শ।
সামুদ্রিক বালু (বা সমুদ্রের বালি) সমুদ্রের মধ্যে স্থানান্তরিত পলি এবংসমুদ্রের শিলাগুলির ক্ষয় থেকে আসে। বালির স্তরটির বেধ পরিবর্তিত হয়, তবে জমির কাছাকাছি বেশি বালি থাকে; এই জাতীয় বালি নির্মাণের কাজের জন্য আদর্শ এবং এটি একটি অত্যন্ত মূল্যবান পণ্য। ইউরোপ সামুদ্রিক বালির মূল খনি, যা বাস্তুতন্ত্র এবং স্থানীয় ফিশারিগুলিকে প্রচুর পরি করে।
অধ্যয়ন
থাম্ব|[[স্ক্যানিং ইলেক্ট্রন মাইক্রোস্কোপ|স্ক্যানিং ইলেক্ট্রন মাইক্রোস্কোপ এ বালির দানা]] থাম্ব| পশ্চিমের মরুভূমি, মিশর থেকে পাওয়া পিট বালির শস্য। পিটিং বায়ু পরিবহনের ফলে ঘটে। পৃথক কনা বা দানার উপরে গবেষণার ফলে এর উৎপত্তি এবং কীভাবে প্রবাহিত হয়, তার উপরে অনেক ঐতিহাসিক তথ্য প্রকাশিত হতে পারে। কোয়ার্টজ বালি যা সম্প্রতি গ্রানাইট বা গিনিস কোয়ার্টজ স্ফটিক থেকে পরিবেষ্টিত হয়েছে তার আকৃতি কৌনিক হবে। এটিকে জিওলজি তে গ্রাস বা বাসাবাড়ি নির্মাণের ব্যবসাতে ধারালো বালি হিসাবে গন্য করা হয় যেখানে কংক্রিটকে প্রাধান্য দেওয়া হয়, এবং বাগান করার ক্ষেত্রে,এটি সয়েল এ্যামেন্ডমেন্ট হিসাবে কাজ করে মাটির গাঠনিক বৈশিষ্ট্যকে উন্নত করে ,কাদামাটিকে আলগা করে । জল বা বাতাসের দ্বারা দীর্ঘ দূরত্বে পরিবাহিত বালু গোলাকার হবে, সেই সাথে কণার পৃষ্ঠে ক্ষয় হওয়ার নমুনা থাকবে। মরুভূমি বালি সাধারণত গোলাকার হয়।
শখের বশে বালু সংগ্রহকারী ব্যক্তিরা এরিনোফাইল হিসাবে পরিচিত। বালির পরিবেশে যে জীবগুলি জন্মে তারা হ'ল সিমোফাইলস
ব্যবহারসমূহ
থাম্ব| ইয়েলো বিল্ডিং স্যান্ড এর দানা। মাইক্রোস্কোপ লুমাম পি -8। ইপিআই লাইটিং। বালির প্রতিটি দানার ছবি মাল্টিফোকাল স্ট্যাকিংয়ের ফল।
সম্পদ এবং পরিবেশগত উদ্বেগ
কেবলমাত্র কয়েকটি বালু নির্মাণ শিল্পের জন্য উপযুক্ত, যেমনঃ কংক্রিট তৈরির জন্য। জনসংখ্যা এবং শহরগুলোর বৃদ্ধি এবং ফলস্বরূপ নির্মাণ কার্যক্রমের কারণে এই বিশেষ ধরনের বালির বিশাল চাহিদা রয়েছে এবং প্রাকৃতিক উত্সগুলোতে এর পরিমাণ কমছে। ২০১২ সালে ফরাসী পরিচালক ডেনিস দেলেস্ট্রাক নির্মাণকাজে বালির অভাবের প্রভাব নিয়ে "স্যান্ড ওয়ার্স " নামে একটি তথ্যচিত্র তৈরি করেছিলেন। এটি নির্মাণ কাজের বালির বৈধ এবং অবৈধ ,এই দুই ধরনের ব্যবসায়ের পরিবেশগত এবং অর্থনৈতিক প্রভাবগুলি দেখায়।
বালি পুনরুদ্ধার করতে, হাইড্রলিক ড্রেজিং পদ্ধতি ব্যবহৃত হয়। এটি পানির উপরের কয়েক মিটার বালি পাম্প করে একটি নৌকায় ভরে কাজ করে, যা পরে প্রক্রিয়াজাতকরণের জন্য পুনরায় জমিতে স্থানান্তরিত হয়। দুর্ভাগ্যক্রমে, নিষ্কাশিত বালির সাথে মিশ্রিত সমস্ত সামুদ্রিক জীব মারা যায় এবং খনির কাজ সমাপ্ত হওয়ার পরে ও বাস্তুতন্ত্রগুলো বছরের পর বছর ধরে ভোগ করতে পারে। এটি কেবল সামুদ্রিক জীবকেই প্রভাবিত করে না, স্থানীয় মৎস্য ব্যবসা কেও প্রভাবিত করে এবং যেসব লোক পানির ধারে কাছে বাস করে তাদের উপরে ও প্রভাব ফেলে। যখন বালি পানি থেকে বের করা হয় তখন তা ভূমিধসের ঝুঁকি বাড়ায়, যার ফলে কৃষিজমি ক্ষতিগ্রস্ত হতে পারে অথবা ঘরবাড়ি ক্ষতিগ্রস্ত হতে পারে।
বালুর অনেকগুলি ব্যবহারের জন্য ড্রেজিং করা হয় যা মতস্যখাতে অবনতি, ভূমিধস, বন্যার এবং পরিবেশের জন্য উদ্বেগ সৃষ্টি করে। চীন, ইন্দোনেশিয়া, মালয়েশিয়া এবং কম্বোডিয়ার মতো দেশ বালু রফতানি নিষিদ্ধ করে থাকে , এই বিষয়গুলিকে একটি প্রধান কারণ হিসাবে উল্লেখ করে। এটি অনুমান করা হয় যে বালি এবং নুড়ির খাতে বার্ষিক খরচ ৪০ বিলিয়ন টন এবং বালি ৭০ বিলিয়ন ইউএস ডলারের একটি বিশ্বব্যাপী শিল্প।
২০১৭ সালে ৯৯.৫ বিলিয়ন ডলার শিল্পের মধ্যে,বালির জন্য বিশ্বব্যাপী চাহিদা ছিল ৯.৫৫ বিলিয়ন টন।
ঝুঁকিসমূহ
যদিও বালি সাধারণত বিষাক্ত হয়না তবে বালি ব্যবহারে যেমন স্যান্ডব্লাস্টিংয়ের(শক্তিশালী মেশিন দ্বারা বালি স্প্রে করে কোন সারফেসের ফিনিশিং করা) মত কাজের জন্য সতর্কতা প্রয়োজন। স্যান্ডব্লাস্টিংয়ের জন্য ব্যবহৃত সিলিকা বালির ব্যাগে এখন লেবেল থাকে ,যা ব্যবহারকারীকে শ্বাস-প্রশ্বাসের জন্য সুরক্ষা পরিধান করতে সতর্ক করে, যাতে সূক্ষ্ম সিলিকা ধুলা তে শ্বাস প্রশ্বাস নেয়া এড়াতে পারে। সিলিকা বালির জন্য যে সুরক্ষা ডেটা শিটগুলি থাকে তাতে উল্লেখ থাকে যে "সিলিকা স্ফটিকে অতিরিক্ত মাত্রায় শ্বাসগ্রহণ করা স্বাস্থ্যের জন্য গুরুতর উদ্বেগ"।
উৎপাদন
ম্যানুফাকচার স্যান্ড (এম স্যান্ড) সাধারণত সিমেন্ট বা কংক্রিটের নির্মাণ কাজের জন্য কৃত্রিম প্রক্রিয়ায় রক বা পাথর থেকে তৈরি বালি। এটি নদীতে পাওয়া বালি থেকে পৃথক, আরও কৌণিক এবং এর কিছুটা আলাদা বৈশিষ্ট্য রয়েছে।
কেস স্টাডিজ
সংযুক্ত আরব আমিরাতের দুবাইতে অবকাঠামো নির্মাণ ও নতুন দ্বীপ তৈরিতে বালি ব্যবহারের খুব চাহিদা রয়েছে। তারা তাদের নিজস্ব মজুদ ব্যবহার করে এবং অস্ট্রেলিয়া থেকে ও বালি আমদানি করে। কৃত্রিম দ্বীপগুলি তৈরির জন্য তিনটি প্রকল্প রয়েছে যেখানে ৮৩৫ মিলিয়ন টনেরও বেশি বালু প্রয়োজন, যার ব্যয় হিসাব করা হয়েছে ২ বিলিয়ন মার্কিন ডলার।
বরেন্দ্রী উপভাষা
বরেন্দ্রী উপভাষা হলো বাংলাদেশ এবং ভারতের পদ্মা ও মহানন্দা উপত্যকা অঞ্চল জুড়ে বসবাসকারী মানুষদের ব্যবহৃত বাংলা ভাষার একটি উপভাষা। এই উপভাষার একটি বিশেষ সুর আছে। যার কারণে উপভাষাটি সমগ্র বঙ্গে বেশ জনপ্রিয়। ঐতিহ্যবাহী গম্ভীরা গানে এই উপভাষা ব্যবহার হয়।
বৈশিষ্ট্য
এই উপভাষায় বিশেষ এক ধরনের সুর আছে। যার কারণে এটি শুনতে বেশ মিষ্টি লাগে। তাছাড়া এই উপভাষায় স(s) এবং শ(sh) এর সুরক্ষিত উচ্চারণ নেই। "নদীতে পানি বেড়েছে আর খুব স্রোতও আছে" =লোদ্দিতে পানি বাইড়্যাছে আর খুব সোঁতও আছে "আমি চলে গেলাম" = হামি চইল্যা গেনু
এক্লাম্পসিয়া
এক্লাম্পসিয়া(Eclampsia) প্রি-এক্লাম্পসিয়ায় আক্রান্তগর্ভবতী মহিলাদের খিঁচুনি হওয়াকে এক্লাম্পসিয়া বলে। প্রি-এক্লাম্পসিয়া হলোগর্ভবতী মহিলাদের এমন এক রোগ যেখানে রক্তচাপ বেড়ে যায় এবং হয় প্রস্রাবেরসাথে প্রচুর প্রোটিন নির্গত হয় নতুবা অন্যান্য অঙ্গের কার্যক্ষমতা নষ্ট হয়। এটা শুরু হতে পারে সন্তান প্রসবের পূর্বে, প্রসবের সময় বা এর পরে। প্রায়শ এটা গর্ভাবস্থার দ্বিতীয়ার্ধে ঘটে। টনিক-ক্লনিক ধরনের খিঁচুনি হয় যা প্রায় এক মিনিট স্থায়ী হয়। খিঁচুনির পরে সাধারণত চিত্তবিভ্রম বা গাঢ় নিদ্রাচ্ছন্নতা ঘটে। জটিলতাসমূহের মধ্যে রয়েছে অ্যাসপিরেশন নিউমোনিয়া,মস্তিষ্কের রক্তক্ষরণ,বৃক্কীয় অক্ষমতা,হৃদযন্ত্রের ক্রিয়া বন্ধহয়ে যাওয়া ইত্যাদি। গর্ভাবস্থায় উচ্চ রক্তচাপজনিত অনেক রোগরয়েছে, এক্লাম্পসিয়া ও প্রি-এক্লাম্পসিয়া তারই অংশ।
উচ্চ ঝুঁকিতে যারা রয়েছে তাদের অ্যাসপিরিন খাওয়ার পরামর্শ দেওয়া হয়, এছাড়া পরিপূরক খাদ্য হিসেবে ক্যালসিয়াম খাওয়া, পূর্ববর্তী উচ্চ রক্তচাপের চিকিৎসা করার মাধ্যমে এই রোগ প্রতিরোধ করার সুপারিশ করা হয়। গর্ভাবস্থায় শারীরিক ব্যায়াম কিছুটা উপকারী হতে পারে। শিরাপথে বা মাংসপেশিতে ম্যাগনেশিয়াম সালফেটের ব্যবহার এক্লাম্পসিয়াতে ফলদায়কও নিরাপদ। এটা উন্নত ও উন্নয়নশীল উভয়দেশের জন্যই সত্য।<ref name=BMC2013/শ্বাস-প্রশ্বাসের ক্ষেত্রে সাপোর্টের প্রয়োজন হতে পারে। অন্যান্য চিকিৎসার মধ্যে রয়েছে উচ্চ রক্তচাপের ওষুধ যেমন হাইড্রালাজিনের প্রয়োগ ও জরুরি ভিত্তিতে যোনিপথে বা সিজারিয়ান সেকশন অস্ত্রোপচারের মাধ্যমে বাচ্চা প্রসব করানো।
প্রি-এক্লাম্পসিয়া হয় ৫% ক্ষেত্রে ও এক্লাম্পসিয়া হয় প্রায় ১.৪% ক্ষেত্রে। উন্নত বিশ্বে উন্নত চিকিৎসাসেবার কারণে এর হার অনেক কম। সেখানে প্রায় প্রতি ২০০০ সন্তান প্রসবে একবার এই ঘটনা ঘটে। গর্ভাবস্থায় উচ্চ রক্তচাপজনিত রোগই হল গর্ভকালীন মৃত্যুর অন্যতম প্রধান কারণ। ২০১৫ সালে এই রোগে প্রায় ৪৬,৯০০ জনের মৃত্যু হয়। এক্লাম্পসিয়ায় আক্রান্ত মহিলাদের মধ্যে প্রায় এক শতাংশ মৃত্যুবরণ করে। এক্লাম্পসিয়া শব্দটির উৎপত্তি গ্রিক ভাষা থেকে সেখানে এর অর্থ বিজলি চমক বা বজ্র। খ্রিস্টপূর্ব ৫ম শতাব্দীতে হিপোক্রেটিস প্রথম এই রোগের বর্ণনা দেন।
উপসর্গসমূহ
এক্লাম্পসিয়া গর্ভকালীন একটি সমস্যা যেখানে প্রি-এক্লাম্পসিয়ায় আক্রান্তগর্ভবতী মায়েদের খিঁচুনি হয়। সাধারণত খিঁচুনির পূর্বে গর্ভবতী মহিলাদের উচ্চ রক্তচাপও প্রোটিনিউরিয়া(প্রসাবের মাধ্যমে প্রোটিন বের হওয়া) হয়।
এই উপসর্গগুলোর যেকোনোটি খিঁচুনির পূর্বে বা পরে ঘটতে পারে। আবার এগুলোর কোনোটিই ঘটবে না এমনও হতে পার। অন্যান্য মস্তিষ্কের লক্ষণসমূহ যেমন বমনেচ্ছা, বমন, মাথাব্যথা ও অন্ধত্ব ঠিক খিঁচুনির পূর্বমুহূর্তে হতে পারে। বিভিন্ন অঙ্গের কার্যক্ষমতানষ্ট হলে আরো অনেক লক্ষণ প্রকাশ পায় যেমন পেটব্যথা, জন্ডিস, ঘনঘন শ্বাস ও প্রস্রাবের পরিমাণ হ্রাস পাওয়া।
প্রতিরোধ
এক্লাম্পসিয়ার ঝুঁকি কমানোর জন্য সঠিক সময়ে প্রি-এক্লাম্পসিয়া রোগ শনাক্ত করা ও এর যথাযথ চিকিৎসা জরুরি।গর্ভধারণের পুরো সময়টা নিয়মিত রক্তচাপ পরিমাপ করা প্রয়োজন।.
ধর্মতত্ত্ব ও ইসলামি শিক্ষা অনুষদ
ধর্মতত্ত্ব ও ইসলামি শিক্ষা অনুষদ, ইসলামী বিশ্ববিদ্যালয়, কুষ্টিয়া (ইংরেজি: Theology and Islamic Studies Faculty) বাংলাদেশের বিশ্ববিদ্যালয়সমূহের মধ্যে একমাত্র পূর্নাঙ্গ ইসলামি ধর্মতাত্ত্বিক অনুষদ। এটি কুষ্টিয়ার ইসলামী বিশ্ববিদ্যালয়ের একটি প্রতিষ্ঠাকালীন একটি অনুষদ।  ১৯৮৬ সালে ইসলামী বিশ্ববিদ্যালয়ের কার্যক্রম শুরু হওয়ার সাথে সাথে অনুষদটিও চালু হয়। বর্তমানে অনুষদের ডিনের দায়িত্ব পালন করছেন অধ্যাপক মোহাম্মদ সোলায়মান।  এই অনুষদের ৪৫ শিক্ষকের সবাই অধ্যাপক পদে উন্নিত হয়েছেন, অনুষদে কোন প্রভাষক, সহযোগী বা সহকারী অধ্যাপক নেই।
প্রাতিষ্ঠানিক ইতিহাস
অনুষদটি সমগ্র উপমহাদেশের বিশ্ববিদ্যালয়সমূহের মধ্যে (তথা পাকিস্তান, ভারত ও বাংলাদেশের বিশ্ববিদ্যালয়) ইসলামি শিক্ষায় অন্যতম ভূমিকা রেখেছে। ১৯৭৯ সালে কুষ্টিয়ায় ইসলামি শিক্ষার প্রসারের জন্য ধর্মতত্ত্ব অনুষদ সৃষ্টি করে ইসলামী বিশ্ববিদ্যালয় প্রতিষ্ঠার প্রস্তাব করা হয়। ১৯৮৬ সালে গাজীপুরের বোর্ড বাজারে বিশ্ববিদ্যালয়ের প্রাতিষ্ঠানিক কার্যক্রম চালু হয়, প্রতিষ্ঠার শুরু ১৯৮৫-৮৬ সেশনে অনুষদে আল কুরআন ওয়া উলুমুল কুরআন এবং উলুমুত তাওহিদ ওয়াদ দা’ওয়াহ নামে দুটি বিভাগ চালু করা হয়। বিভাগ দুইটিতে ১৫০ জন ছাত্র ভর্তি হয়। পরবর্তীতে ১৯৯২ সালে আল হাদিস এন্ড ইসলামিক স্টাডিজ বিভাগ নামে আরেকটি চালু করা হয়।
১৯৯০ সালের ২৪ ফেব্রুয়ারি এক আদেশে বিশ্ববিদ্যালয় গাজীপুর থেকে পুনরায় কুষ্টিয়ায় স্থানান্তরিত করা হয়। ১৯৯২ সাল পর্যন্ত কুষ্টিয়া শহরের পি.টি.আই ভবনে এই অনুষদের কার্যক্রম চলতে থাকে। অবশেষে ১ নভেম্বর ১৯৯২ সালে বর্তমান ইসলামী বিশ্ববিদ্যালয় মূল ক্যাম্পাস শান্তিডাঙ্গা-দুলালপুরে স্থানান্তর করা হয়।
পূর্বে এই বিশ্ববিদ্যালয়ে নারী ভর্তি ও নিয়োগ ছিলো না এবং ১৯৮৫-৮৬ থেকে ১৯৮৭-৮৮ শিক্ষাবর্ষ পর্যন্ত প্রত্যেক বিভাগে মোট ছাত্রের ৫০% মাদ্রাসা ছাত্র ভর্তি করা হয়েছিলো। ১৯৯০ সালে বিশ্ববিদ্যালয়ে প্রথম মহিলা শিক্ষক নিয়োগ ও ১৯৯০-৯১ শিক্ষাবর্ষে প্রথম ছাত্রী ভর্তি করা হয়।
মাদ্রাসা অধিভুক্তি
বিশ্ববিদ্যালয় ২০০৬ সালের এ্যাক্ট অনুসারে আলিয়া মাদ্রাসার অধিভুক্তি লাভ করে এবং ১০৮৭ টি ফাজিল মাদ্রাসা ও ১৯৪টি কামিল মাদ্রাসার অধিভুক্তি লাভ করে। এই মাদ্রাসাগুলো মূলত এই অনুষদের তত্ত্বাবধানেই পরিচালিত হতো। ২০০৬ সাল থেকে ২০১৬ সাল পর্যন্ত মাদ্রাসাগুলো এই বিশ্ববিদ্যালয়ের অধীনে ছিলো। বর্তমানে এগুলো ইসলামি আরবি বিশ্ববিদ্যালয়ের অধীনে রয়েছে।
শিক্ষা কার্যক্রম
এই অনুষদে বর্তমানে তিনটি বিভাগ রয়েছে। বিভাগগুলোতে ব্যাচেলর অব ইসলামিক স্টাডিজ (বিটিআইএস) অনার্স ডিগ্রি, মাস্টার্স অব ইসলামিক স্টাডিজ (এমটিআইএস) ডিগ্রি প্রদান করা হয়। এছাড়াও এমফিল ও পিএইচডি প্রদান করা হয়। বিভাগ তিনটিতে কোর্স অনুযায়ী আরবি, ইংরেজি ও বাংলা মাধ্যমে পাঠদান করা হয়। তিনটি বিভাগে ২৪০টি আসন রয়েছে।
ভর্তি নির্দেশিকা
প্রতিবছর সেপ্টেম্বর-অক্টোবর মাসের দিকে বিশ্ববিদ্যালয়ের সাথে অনুষদটির ভর্তি পরীক্ষা অনুষ্ঠিত হয়। প্রতিবছর এই ইউনিটে ভর্তিচ্ছু পরীক্ষা দিয়ে থাকে।  অনুষদ প্রতিষ্ঠার পর থেকেই এটির ভর্তি পরীক্ষা হতো এ ইউনিটের অধীনে। তবে ২০২০-২১ শিক্ষাবর্ষে ইসলামী বিশ্ববিদ্যালয় গুচ্ছ পরীক্ষায় অংশগ্রহণ করলেও এই অনুষদ স্বতন্ত্রভাবে পরীক্ষা নেয়।
হ্যারল্ড সনি লাডো
হ্যারল্ড সনি লাডো (১৯৪৫-১৯৭৩) ক্যারিবীয়-কানাডীয় লেখক। ১৯৭২ সালে প্রকাশিত হয় তার প্রথম উপন্যাস নো পেইন লাইক দিস বডি। মহাজ্ঞানী গৌতম বুদ্ধের লব্ধ জ্ঞান ‘There is no pain’-কে আশ্রয় করে রচিত এই উপন্যাসের লেখক হ্যারল্ড ১৯৭৩ সালে দেশের বাড়িতে মায়ের সাথে দেখা করতে গেলে খুন হন। টরন্টো বিশ্ববিদ্যালয়ের মিসিসাগা ক্যাম্পাসে ক্রিয়েটিভ রাইটিং-এর জন্য হ্যারল্ডের নামে একটি পুরস্কার চালু আছে বর্তমানে। ২০১৭ সালের সেপ্টেম্বর মাসে প্রকাশিত অধ্যাপক নিক মাউন্টের লেখা '‘অ্যারাইভাল : দ্য স্টোরি অব ক্যানলিট’' [আনানসি, টরন্টো] গ্রন্থের প্রথম অধ্যায়ে হ্যারল্ডের নাম ও বিস্তারিত ভূমিকা দেখে বর্তমান লেখকের আগ্রহ জাগে অভিবাসী অকালপ্রয়াত এই লেখকের সম্পর্কে। নিক লিখছেন, ‘পূর্বের অন্যান্য সব কিছুর থেকে ভিন্ন কানাডীয় সাহিত্যের যে বিস্ফোরণ ঘটেছিল হারল্ড লাডো ছিলেন সেটির অবিচ্ছেদ্য অংশ’। [পৃ : ৫]
জীবন
তিনি কানাডায় আসেন ১৯৬৮ সালে। দারিদ্র্যক্লিষ্ট হ্যারল্ড তেইশ বছর বয়সে স্ত্রী-পুত্র নিয়ে টরন্টো বিশ্ববিদ্যালয়ে ইংরেজি সাহিত্য পড়তে এই বিদেশ-বিভূঁইয়ে পাড়ি জমান। হ্যারল্ড টরন্টোতে আসার আগেই বিয়ে করেন। ওর স্ত্রী র‌্যাচেল সিং হ্যারল্ডের চেয়ে পাঁচ-ছয় বছরের বড়ো ছিলেন। র‌্যাচেলের প্রথম স্বামী খুন হলে পরে হ্যারল্ডের সাথে তার বিয়ে হয়। তখন র‌্যাচেল দুই সন্তানের মা। বিয়ের পর র‌্যাচেল ও হ্যারল্ডের আরও দুটি সন্তান হয়।
বহিঃসংযোগ
কানাডীয় সাহিত্য: বিচ্ছিন্ন ভাবনা, সুব্রত কুমার দাস ঢাকা, ২০১৯, ISBN 978-984-504=317-5
অ্যালুমিনিয়াম
অ্যালুমিনিয়াম একটি মৌলিক পদার্থ যার প্রতীক Al এবং পারমাণবিক সংখ্যা ১৩। এটি বোরন গ্রুপের সদস্য যার রং ধূসর সাদা; গঠনে কোমল, অচৌম্বকীয় এবং যথেষ্ট সংকোচন-প্রসারণক্ষম। ভর অনুপাতে ভূ-পৃষ্ঠের ৮ শতাংশ অ্যালুমিনিয়াম। অক্সিজেন ও সিলিকনের পর ভূ-পৃষ্ঠের মৌল হিসেবে এর অবস্থান ৩য়, যদিও ভূপৃষ্ঠের গভীরে নগন্য মাত্রায় বিদ্যমান। এর প্রধান আকরিক হল বক্সাইট। রাসায়নিকভাবে অ্যালুমিনিয়াম খুবই সক্রিয় বলে তীব্র বিজারনীয় পরিবেশ ছাড়া একে বিশুদ্ধ অবস্থায় পাওয়া যায় না। একারণে ২৭০ ধরনের ভিন্ন পদার্থে এর উপস্থিতি রয়েছে।
টুয়াইলাইট (উপন্যাস ধারাবাহিক)
দ্য টোয়াইলাইট সাগা হল চারটি ভ্যাম্পায়ার-থিমযুক্ত ফ্যান্টাসি রোম্যান্স উপন্যাস এবং দুটি নভেলা উপন্যাস এবং একটি পরিপূর্ণ উপন্যাসের একটি সিরিজ, যা আমেরিকান লেখিকা স্টিফেনি মেয়ার লিখেছেন। সিরিজটি মূলত বেলার দৃষ্টিকোণ থেকে বলা হয়েছে। কিন্তু ইক্লিপসের উপাখ্যান এবং ব্রেকিং ডন-এর দ্বিতীয় খণ্ড জ্যাকব ব্ল্যাক চরিত্রের দৃষ্টিকোণ থেকে বলা হয়েছে যে কিনা একজন ওয়ারউলফ। মিডনাইট সান উপন্যাসটি এডওয়ার্ড কুলেনের দৃষ্টিকোণ থেকে এই সিরিজের প্রথম বইয়েরই টোয়াইলাইট-এর একটি পুনর্কথন।
অ্যালুমিনিয়াম
এটি বেশ হালকা ও দীর্ঘদিন ব্যবহারে অক্ষয়িষ্ণু। একারণে এর বহুবিধ ব্যবহার লক্ষ্য করা যায়। মহাকাশীয় যন্ত্রপাতি, যানবাহন ও নির্মানকাজে (জানালার কাঠামো, আংটা ইত্যাদি) অ্যালুমিনিয়াম ও এর সংকর ধাতুসমূহের বহুল ব্যবহার লক্ষনীয়। এর অক্সাইড ও সালফেটসমূহ সবচেয়ে বেশি ব্যবহৃত যৌগ। কোন জীবন্ত প্রাণী তাদের জৈবিক কার্যাবলিতে অ্যালুমিনিয়ামের লবণ ব্যবহার না করলেও মাটিতে প্রচুর পরিমাণে থাকায় উদ্ভিদসমূহে তাদের ভূমিকা রয়েছে। উদ্ভিদে এর ক্রিয়াবলি নিয়ে উপর্যুপরি গবেষণা চলছে।
টুয়াইলাইট (উপন্যাস ধারাবাহিক)
নভেম্বর ২০১১ সালে, সিরিজটি বিশ্বব্যাপী কমপক্ষে ৩৮টি ভিন্ন ভাষায় অনুবাদ সহ বিশ্বব্যাপী ১২০ মিলিয়ন কপি বিক্রি করেছে। চারটি টোয়াইলাইট বই ইউএসএ টুডে বেস্ট-সেলিং বইয়ের তালিকায় ২০০৮ সালের সবচেয়ে বেশি বিক্রি হওয়া উপন্যাস হিসেবে ধারাবাহিকভাবে রেকর্ড করেছে এবং শিশুদের সিরিজ বইয়ের জন্য <i id="mwQQ">নিউ ইয়র্ক টাইমস</i> বেস্ট সেলার তালিকায় ২৩৫ সপ্তাহেরও বেশি সময় অতিবাহিত করেছে।
অ্যালুমিনিয়াম
ভৌত ধর্ম
শুধুমাত্র ২৭ ভরসংখ্যা বিশিষ্ট আইসোটোপ প্রকৃতিতে স্থায়ীরুপে পাওয়া যায়, বাকিগুলো তেজস্ক্রিয় প্রকৃতির ও অস্থায়ী। শুধুমাত্র এটিই (অ্যালুমিনিয়াম-২৭) কেবল পৃথিবীর জন্মের শুরু থেকে আজ পর্যন্ত স্থায়ীভাবে প্রকৃতিতে পাওয়া যায়। এটি নিকটবর্তী অন্যান্য ধাতুসমুহের তুলনায় খুবই হালকা। এর সর্বশেষ কক্ষপথে সর্বমোট তেরটি (১৩) ইলেক্ট্রন বিদ্যমান। এর  ইলেক্ট্রন বিন্যাস ২,৮,৩। এটি দৃশ্যমান বর্ণালী র শতকরা ৯২ ভাগ আলোকে প্রতিফলিত করতে পারে। এর ঘনত্ব ২.৭০ গ্রাম/ঘনসেন্টিমিটার। এর প্রতীক হলো Al
ইতিহাস
অ্যালুমিনিয়ামের সর্বপ্রথম ব্যবহার পাওয়া যায় খ্রিষ্টপূর্ব ৫ম শতকে। ফিটকিরি হিসেবে প্রাচীন গ্রীসে এর ব্যবহার ছিল এই মর্মে গ্রীক দার্শনিক হিরোডোটাস থেকে উদ্ধৃতি পাওয়া যায়। ক্রুসেডের পর ইউরোপের বস্ত্রশিল্পে ফিটকিরির গুরুত্ব তৈরি হয়। আন্তর্জাতিক বাণিজ্যেও এটি তখন গুরুত্বপূর্ণ পণ্য হিসেবে আবির্ভূত হয়। ১৫৩০ সালের দিকে সুইস চিকিৎসক পারাসেলসাস ভূপৃষ্ঠে এর উপস্থিতি সম্পর্কে আলোচনা করেন। ১৫৯৫ সালে জার্মান রসায়নবিদ আন্দ্রেস লিবাভিয়াস পরীক্ষার মাধ্যমে এর সত্যতা নিরুপণ করেন।
টুয়াইলাইট (উপন্যাস ধারাবাহিক)
বইগুলো সামিট এন্টারটেইনমেন্টের দ্য টোয়াইলাইট সাগা সিরিজে চলচ্চিত্রায়িত হয়েছে। প্রথম তিনটি বইয়ের চলচ্চিত্র রূপান্তরগুলি যথাক্রমে ২০০৮, ২০০৯ এবং ২০১০ সালে প্রকাশিত হয়েছিল। চতুর্থ বইটি দুটি পূর্ণ-দৈর্ঘ্যের চলচ্চিত্রে রূপান্তরিত হয়েছে যথাক্রমে, প্রথম চলচ্চিত্রটি ২০১১ সালের নভেম্বরে মুক্তি পায় এবং দ্বিতীয় চলচ্চিত্রটি ২০১২ সালের নভেম্বরে।
অ্যালুমিনিয়াম
ইতিহাস
১৭৬০ সালের দিকে অ্যালুমিনিয়াম উৎপাদন নিয়ে প্রথম কাজ শুরু হয়। যদিও এর বেশ পরে ১৮২৪ সালে ওলন্দাজ রসায়নবিদ হান্স ক্রিশ্চিয়ান ওরস্টেড প্রথম একাজে সাফল্য লাভ করেন। ১৮২৭ সালে আরেক জার্মান বিজ্ঞানী ফ্রিডরিক ভোলার ওরস্টেডের পরীক্ষাটি বিশদভাবে আবার পরিচালনা করেন এবং ১৮৪৫ প্রথম অ্যালুমিনিয়ামের ন্যায় ভৌত ধর্ম বিশিষ্ট কিছু টুকরো আবিষ্কারে সক্ষম হন। এর বহুপরে তাকেই অ্যালুমিনিয়ামের আবিষ্কারকের মর্যাদা দেয়া হয়। ভোলারের পদ্ধতিটি বাণিজ্যিকভাবে অ্যালুমিনিয়াম উৎপাদনে ফলপ্রসূ ছিল না।
১৮৮৬ সালে ফরাসি প্রকৌশলী পল হেরোল্ট এবং আমেরিকান প্রকৌশলী চার্লস মার্টিন হোল আলাদা আলাদাভাবে লাভবান উপায়ে অ্যালুমিনিয়াম উৎপাদন পদ্ধতি আবিষ্কার করেন। ১৮৮৯ সালে অস্ট্রিয়ান বিজ্ঞানী কার্ল জোসেফ বেয়ার বক্সাইট পরিশোধন করে অনুরুপ লাভবান একটি কৌশল আবিষ্কার করেন। আধুনিক পদ্ধতিগুলো ২ দুই ব্যবস্থার উপর ভিত্তিতেই প্রতিষ্ঠিত। বিংশ শতকের মাঝামাঝি গৃহস্থালীর ব্যবহার্য তৈজসপত্র তৈরিতে এর বহুমাত্রিক ব্যবহার জনপ্রিয়তা পেতে শুরু করে।
বেয়ার প্রণালী
এ পদ্ধতিতে বক্সাইটকে অ্যালুমিনিয়াম অক্সাইডে পরিণত করা হয়। প্রথমে বক্সাইটকে বিগলিত করা হয়। এরপর তাকে সোডিয়াম হাইড্রক্সাইডের গরম দ্রবণে মিশ্রিত করা হয়। তারপর একটি ডাইজেস্টার পাত্রে উচ্চ চাপ প্রয়োগ করলে অ্যালুমিনিয়াম হাইড্রক্সাইড পাওয়া যায় এবং অপদ্রব্যগুলো অদ্রবণীয় হয়ে আলাদা হয়ে যায়।
Al(OH)3 + Na+ + OH− → Na+ + [Al(OH)4]−
হল-হেরোল্ট প্রণালী
এটি মূলত তড়িৎ বিশ্লেষণ পদ্ধতিতে অ্যালুমিনিয়াম ধাতুর পৃথকীকরণ প্রক্রিয়া। অ্যালুমিনাকে ৯৫০-৯৮০ ডিগ্রি সেলসিয়াস বিগলিত করা হয়। প্রকৃতপক্ষে অ্যালুমিনার গলনাঙ্ক এর চেয়েও বেশি। ক্রাইওলাইট (Na3AlF6) প্রয়োগে এই তাপমাত্রায় বিগলন কার্য সম্পন্ন হয়। এরপর তড়িৎ বিশ্লেষণ শুরু হলে পাত্রের তলায় গলিত ধাতু তৈরি হতে থাকে। এই ধাতুর প্রবাহকে নিয়ন্ত্রণ করে বিশাল বিশাল অ্যালুমিনিয়াম দন্ড তৈরি করা হয় যা অ্যালুমিনিয়াম বিলেট নামে পরিচিত। পরবর্তীতে চাইলে হুপ প্রণালী অনুসরণ করে প্রায় ৯৯.৯৯ শতাংশ বিশুদ্ধ অ্যালুমিনিয়াম পাওয়া যায়।
ব্যবহার
যৌগ ছাড়াও ধাতু হিসেবে অ্যালুমিনিয়াম ধাতুর প্রচুর ব্যবহার দৈনন্দিন জীবনে দৃশ্যমান। অ্যালুমিনিয়ামের অ্যাসিটেট, ফসফেট ও হাইড্রক্সাইডসমূহের বহুধা ব্যবহার রয়েছে। ধাতু হিসেবে অ্যালুমিনিয়ামের প্রধান ব্যবহার মূলত লক্ষ্য করা যায়-
১) বেশ হালকা ধাতু হওয়ায় যানবাহনের বডি তৈরিতে যেমনঃ বাস, ট্রাক, রেলের বগি, বাইসাইকেল, উড়োজাহাজ, মহাকাশযান ইত্যাদি এর ব্যবহার প্রচুর।
২) প্যাকেজিং এর জন্য ফয়েল পেপার, ক্যান ইত্যাদি তৈরিতে কারণ এটি বিষাক্ত ও আঠালো নয়।
৩) নির্মাণ কাজে দরজা, জানালা, চৌকাঠ প্রভৃতি তৈরিতে কারণ এটি মরিচা প্রতিরোধী গুণসম্পন্ন।
৪) বৈদ্যুতিক যন্ত্রপাতিতে যেমনঃ মোটর, ট্রান্সফর্মার, ক্যাপাসিটর (ধারক) প্রভৃতি।
৫) গৃহস্থালীতে ব্যবহৃত তৈজসপত্র তৈরিতে যেমনঃ হাড়ি, পাতিল, কড়াই ইত্যাদি।
জিদান ইকবাল
জিদান আমর ইকবাল (زيدان عمار إقبال‎, Zidane Iqbal; ২৭ এপ্রিল ২০০৩; জিদান ইকবাল নামে সুপরিচিত) হলেন একজন ইংরেজ-ইরাকি পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ম্যানচেস্টার ইউনাইটেড এবং ইরাক অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলেন।
২০০৭–০৮ মৌসুমে, ইংরেজ ফুটবল ক্লাব সেল ইউনাইটেডের যুব পর্যায়ের হয়ে খেলার মাধ্যমে জিদান ফুটবল জগতে প্রবেশ করেছেন এবং পরবর্তীকালে ম্যানচেস্টার ইউনাইটেডের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০২১–২২ মৌসুমে, ইংরেজ ক্লাব ম্যানচেস্টার ইউনাইটেডের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।
২০২১ সালে, জিদান ইংল্যান্ড অনূর্ধ্ব-২৩ দলের হয়ে ইংল্যান্ডের বয়সভিত্তিক পর্যায়ে অভিষেক করেছেন।
প্রারম্ভিক জীবন
জিদান আমর ইকবাল ২০০৩ সালের ২৭শে এপ্রিল তারিখে ইংল্যান্ডের ম্যানচেস্টারে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
জিদান ইংল্যান্ড অনূর্ধ্ব-২৩ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন।
ওয়াফাদার মোমান্দ
ওয়াফাদার মোমান্দ (জন্ম: ১ ফেব্রুয়ারি, ২০০০) লাঘমান এলাকায় জন্মগ্রহণকারী আফগান আন্তর্জাতিক ক্রিকেটার। আফগানিস্তান ক্রিকেট দলের অন্যতম সদস্য তিনি। ২০১০-এর দশকের মাঝামাঝি শেষদিক থেকে আফগানিস্তানের পক্ষে আন্তর্জাতিক ক্রিকেটে অংশগ্রহণ করছেন। আফগানিস্তানের ক্রিকেটের ইতিহাসের প্রথম টেস্টে অংশগ্রহণকারী এগারোজন ক্রিকেটারের অন্যতম ছিলেন। জুন, ২০১৮ সালে স্বাগতিক ভারতের বিপক্ষে অনুষ্ঠিত টেস্টে অংশ নিয়েছিলেন তিনি।
ঘরোয়া প্রথম-শ্রেণীর আফগান ক্রিকেটে বন্দ-ই-আমির ড্রাগন্স দলের প্রতিনিধিত্ব করেন ওয়াফাদার নামে পরিচিত ওয়াফাদার মোমান্দ। দলে তিনি মূলতঃ ডানহাতি মিডিয়াম বোলার হিসেবে খেলছেন। এছাড়াও, ডানহাতে নিচেরসারিতে ব্যাটিং করেন তিনি।
প্রথম-শ্রেণীর ক্রিকেট
১১ আগস্ট, ২০১৭ তারিখে গাজী আমানুল্লাহ খান রিজিওন্যাল ওয়ান ডে টুর্নামেন্টে বুস্ট রিজিওনের পক্ষে লিস্ট এ ক্রিকেটে প্রথম খেলেন। ১৫ সেপ্টেম্বর, ২০১৭ তারিখে কাবুলে অনুষ্ঠিত স্পাগিজা ক্রিকেট লীগে বন্দ-ই-আমির ড্রাগন্সের পক্ষে টুয়েন্টি২০ খেলায় অভিষেক ঘটে তার।
ডিসেম্বর, ২০১৭ সালে আইসিসি অনূর্ধ্ব-১৯ ক্রিকেট বিশ্বকাপে খেলার উদ্দেশ্যে তাকে আফগানিস্তান দলের সদস্য করা হয়।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ওয়াফাদার মোমান্দ। ১৪ জুন, ২০১৮ তারিখে বেঙ্গালুরুতে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। এরপর, ১৫ মার্চ, ২০১৯ তারিখে দেরাদুনে আয়ারল্যান্ড দলের বিপক্ষে সর্বশেষ টেস্টে অংশ নেন তিনি। এখনো তাকে কোন ওডিআইয়ে অংশগ্রহণ করার সুযোগ দেয়া হয়নি।
মে, ২০১৮ সালে স্বাগতিক ভারতের বিপক্ষে আফগানিস্তানের ক্রিকেটের ইতিহাসের উদ্বোধনী টেস্টে খেলার জন্যে তাকে দলের সদস্য করা হয়। ১৪ জুন, ২০১৮ তারিখে বেঙ্গালুরুতে অনুষ্ঠিত স্বাগতিক ভারতের বিপক্ষে আফগানিস্তানের সদস্যরূপে তার টেস্ট অভিষেক পর্ব সম্পন্ন হয়। রশীদ খানের সাথে ঐ খেলায় প্রথম জুটিতে হিসেবে তাদের উদ্বোধনী টেস্টে শতাধিক রান খরচ করে নতুন রেকর্ড গড়েন। ঐ টেস্টে তার দল ইনিংস ও ২৬২ রানের বিশাল ব্যবধানে পরাস্ত হয়।
আয়ারল্যান্ড গমন
জুলাই, ২০১৮ সালে স্বাগতিক আয়ারল্যান্ডের বিপক্ষে খেলার জন্যে আফগানিস্তানের ওডিআই দলের সদস্যরূপে মনোনীত হন। তবে তাকে খেলানো হয়নি। সেপ্টেম্বর, ২০১৮ সালে এশিয়া কাপকে ঘিরে আফগানিস্তানের ওডিআই দলে অন্তর্ভুক্ত হন। তবে, অনুশীলনকালে আঘাতের কারণে তাকে প্রতিযোগিতা ছেড়ে চলে আসতে হয়।
ডিসেম্বর, ২০১৮ সালে এসিসি এমার্জিং টিমস এশিয়া কাপ খেলার উদ্দেশ্যে তাকে আফগানিস্তানের অনূর্ধ্ব-২৩ দলের সদস্য করা হয়। ফেব্রুয়ারি, ২০১৯ সালে ভারতের মাটিতে সফরকারী আয়ারল্যান্ডের বিপক্ষে একমাত্র টেস্টে খেলার জন্যে তাকে রাখা হয়। নভেম্বর, ২০১৯ সালে বাংলাদেশে অনুষ্ঠিত এসিসি এমার্জিং টিমস এশিয়া কাপের জন্যে তাকে আফগানিস্তান দলের সদস্য করা হয়।
দ্য লাইফ অব এমিল জোলা
দ্য লাইফ অব এমিল জোলা (The Life of Emile Zola) হল উইলিয়াম ডিটার্লে পরিচালিত ১৯৩৭ সালের মার্কিন জীবনীমূলক চলচ্চিত্র। ফরাসি লেখক এমিল জোলার জীবনী অবলম্বনে নির্মিত ছবিটিতে নাম ভূমিকায় অভিনয় করেন পল মুনি।
লস অ্যাঞ্জেলেস ক্যার্থাই সার্কেল থিয়েটার চলচ্চিত্রটির উদ্বোধনী প্রদর্শনীর পর চলচ্চিত্রটি সমালোচনামূলক ও বাণিজ্যিকভাবে সফল হয়। এটি দ্বিতীয় জীবনীমূলক চলচ্চিত্র হিসেবে শ্রেষ্ঠ চলচ্চিত্রের জন্য একাডেমি পুরস্কার অর্জন করে এবং আরও দুটি পুরস্কারসহ মোট ১০টি বিভাগে মনোনয়ন লাভ করে। ২০০০ সালে চলচ্চিত্রটি "সাংস্কৃতিক, ঐতিহাসিক, বা নান্দনিকভাবে গুরুত্বপূর্ণ" বিবেচনায় লাইব্রেরি অব কংগ্রেস মার্কিন যুক্তরাষ্ট্রের জাতীয় চলচ্চিত্র রেজিস্ট্রিতে সংরক্ষণের জন্য নির্বাচন করে।
আই অ্যাম আ ফিউজিটিভ ফ্রম আ চেইন গ্যাং
আই অ্যাম আ ফিউজিটিভ ফ্রম আ চেইন গ্যাং (I Am a Fugitive from a Chain Gang) হল মারভিন লেরয় পরিচালিত ১৯৩২ সালের মার্কিন অপরাধ-নাট্য চলচ্চিত্র। ট্রু ডিটেকটিভ সাময়িকীতে ধারাবাহিকভাবে প্রকাশিত রবার্ট এলিয়ট বার্নসের আত্মজীবনীমূলক আই অ্যাম আ ফিউজিটিভ ফ্রম আ জর্জিয়া চেইন গ্যাং অবলম্বনে ছবিটির চিত্রনাট্য রচনা করেছেন হাওয়ার্ড জে. গ্রিন ও ব্রাউন হোমস। এতে প্রধান চরিত্রে অভিনয় করেন পল মুনি।
চলচ্চিত্রটি ১৯৩২ সালের ১০ নভেম্বর মুক্তি পায়। ছবিটি ইতিবাচক সমালোচনা অর্জন করে এবং তিনটি একাডেমি পুরস্কারের মনোনয়ন লাভ করে। ১৯৯১ সালে চলচ্চিত্রটি "সাংস্কৃতিক, ঐতিহাসিক, বা নান্দনিকভাবে গুরুত্বপূর্ণ" বিবেচনায় লাইব্রেরি অব কংগ্রেস মার্কিন যুক্তরাষ্ট্রের জাতীয় চলচ্চিত্র রেজিস্ট্রিতে সংরক্ষণের জন্য নির্বাচন করে।
বাংলাদেশি স্থপতিদের তালিকা
এই তালিকায় বাংলাদেশী উল্লেখযোগ্য স্থাপত্যবিদদের নাম অন্তর্ভুক্ত করা হয়েছে। যার সবার জন্ম বাংলাদেশে।
চাকদহ বিধানসভা কেন্দ্র
চাকদহ (বিধানসভা কেন্দ্র) ভারতের পশ্চিমবঙ্গ রাজ্যের নদিয়া জেলার একটি বিধানসভা কেন্দ্র।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৯০ নং চাকদহ বিধানসভা কেন্দ্রটি চাকদহ পৌরসভা, চান্দুরিয়া-১, দুবরা, ঘেটুগাছি, রাউতারি, শিলিন্দা-১, শিলিন্দা-২, তাতলা-১ এবং তাতলা-২ গ্রাম পঞ্চায়েত গুলি চাকদহ সমষ্টি উন্নয়ন ব্লক এর অন্তর্গত।
চাকদহ বিধানসভা কেন্দ্রটি ১৩ নং রানাঘাট লোকসভা কেন্দ্র (এসসি) এর অন্তর্গত। এই কেন্দ্রটি পূর্বে নবদ্বীপ লোকসভা কেন্দ্রের অন্তর্গত ছিল।
১৯৭৭-২০০৬
২০০৬ সালের রাজ্য বিধানসভা নির্বাচনে, সিপিআই (এম) -এর মলয় কুমার সামন্ত চাকদহ কেন্দ্র থেকে জয়ী হন তার নিকটবর্তী প্রতিদ্বন্দ্বী তৃণমূল কংগ্রেসের নরেশ চন্দ্র চাকিকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১, ১৯৯৬ এবং ১৯৯১ সালে সিপিআই (এম) -এর সত্যসাধন চক্রবর্তী তার নিকটতম প্রতিদ্বন্দ্বী কংগ্রেসের গৌরিশংকর দত্ত, সুকুমার সরকার ও সুকুমার রায়কে পরাজিত করেন। ১৯৮৭ এবং ১৯৮২ সালে সিপিআই (এম) -এর সুভাষ বসু কংগ্রেসের শান্তনু ভৌমিক এবং নরেন্দ্রনাথ সরকার উভয়কেই পরাজিত করেন। ১৯৭৭ সালে নির্দলের বিনয় কুমার বিশ্বাস কংগ্রেসের শরদিন্দু বিশ্বাসকে পরাজিত করেন।
১৯৫৭-১৯৭২
কংগ্রেসের হরিদাস মিত্র ১৯৭২ সালে জয়ী হন। সিপিআই (এম) -এর সুভাষ চন্দ্র বসু ১৯৭১ সালে জয়ী হন। বাংলা কংগ্রেসের সুবল চন্দ্র মণ্ডল ১৯৬৯ সালে জয়ী হন। বাংলা কংগ্রেসের এইচ. মিত্র ১৯৬৭ সালে জয়ী হন। কংগ্রেসের শান্তি দাস ১৯৬২ সালে জয়ী হন। ১৯৫৭ সালে পিএসপি-র সুরেশ চন্দ্র ব্যানার্জী জয়ী হন। ১৯৫১ সালে চাকদহ কেন্দ্রটি ছিল না।
নোভা (বাংলাদেশের ব্যান্ড)
নোভা বাংলাদেশের একটি জনপ্রিয় ব্যান্ড। এর প্রতিষ্ঠাতা সদস্য আহমেদ ফজল করিম। ৮০'র দশকের শেষ ভাগে এই ব্যান্ডের আত্মপ্রকাশ। প্রথম অ্যালবামের নাম আহবান। অ্যালবমের আহবান গান টি তখন ব্যাপক জনপ্রিয়তা পায়। মাদক বিরোধী এই গান সে সময় সরকারের কাছ থেকে বিশেষ পুরস্কার লাভ করে। দ্বিতীয় অ্যালবামে স্থান পায় বেশ কয়েকটি বক্তব্যধর্মী গান। এর মধ্যে একটি ছিল রাজাকারের তালিকা চাই শীর্ষক গান। গান টি পিঙ্ক ফ্লয়েড এর বিখ্যাত গান অ্যানাদার ব্রিক ইন দ্য ওয়াল এর আদলে গাওয়া।
ফকল্যান্ড দ্বীপপুঞ্জ ফুটবল দল
ফকল্যান্ড দ্বীপপুঞ্জ জাতীয় ফুটবল দল (Falkland Islands national football team) হচ্ছে আন্তর্জাতিক ফুটবলে ফকল্যান্ড দ্বীপপুঞ্জের প্রতিনিধিত্বকারী পুরুষদের জাতীয় দল, যার সকল কার্যক্রম ফকল্যান্ড দ্বীপপুঞ্জের ফুটবলের সর্বোচ্চ নিয়ন্ত্রক সংস্থা ফকল্যান্ড দ্বীপপুঞ্জ ফুটবল লীগ দ্বারা নিয়ন্ত্রিত হয়। এই দলটি এখন পর্যন্ত ফুটবলের সর্বোচ্চ সংস্থা ফিফার এবং তাদের আঞ্চলিক সংস্থা কনমেবলের সদস্যপদ লাভ করেনি। ২০০১ সালের ৮ই জুলাই তারিখে, ফকল্যান্ড দ্বীপপুঞ্জ প্রথমবারের মতো আন্তর্জাতিক খেলায় অংশগ্রহণ করেছে; উক্ত ম্যাচে ফকল্যান্ড দ্বীপপুঞ্জ আইল অব ম্যানের কাছে ৯–০ গোলের ব্যবধানে পরাজিত হয়েছে। বর্তমানে এই দলের ম্যানেজারের দায়িত্ব পালন করছেন ইয়ান বেটস।
ফিফা এবং কনমেবলের সদস্যপদ না থাকার ফলে ফকল্যান্ড দ্বীপপুঞ্জ এপর্যন্ত একবারও ফিফা বিশ্বকাপ এবং কোপা আমেরিকা অংশগ্রহণ করতে পারেনি।
বেন হোলেস, লুক ক্লার্ক, ওয়েইন ক্লেমেন্ট, রাফায়েল মোরালেস এবং ডেকলান বোনারের মতো খেলোয়াড়গণ ফকল্যান্ড দ্বীপপুঞ্জের জার্সি গায়ে মাঠ কাঁপিয়েছেন।
র‌্যাঙ্কিং
ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে ফকল্যান্ড দ্বীপপুঞ্জের কোন স্থান নেই। অন্যদিকে, বিশ্ব ফুটবল এলো রেটিংয়ে ফকল্যান্ড দ্বীপপুঞ্জের সর্বোচ্চ অবস্থান হচ্ছে ২২২তম (যা তারা ২০০১ সালে অর্জন করেছিল) এবং সর্বনিম্ন অবস্থান হচ্ছে ২৩০। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো:
নরসিংদী জেলা
নরসিংদী জেলা বাংলাদেশের মধ্যভাগের ঢাকা বিভাগের একটি একটি প্রশাসনিক অঞ্চল। উপজেলার সংখ্যানুসারে নরসিংদী বাংলাদেশের একটি “বি” শ্রেণীভুক্ত জেলা। কিংবদন্তি এবং ঐতিহাসিক তথ্যাবলি থেকে অনুমান করা হয় যে, নরসিংদী জেলার অধিকাংশ অঞ্চল প্রাচীন সুবর্ণবীথি রাজ্যের অন্তর্গত ছিল। রাজা নরসিংহের নামে নরসিংদীর নামকরণ করা হয়। ১৯৭৭ খ্রিষ্টাব্দে নরসিংদীকে মহকুমায় এবং ১৯৮৪ খ্রিষ্টাব্দে জেলায় উন্নীত করা হয়।
অবস্থান ও আয়তন
মেঘনা, শীতলক্ষ্যা, আড়িয়াল খাঁ ও পুরাতন ব্রহ্মপুত্র নদ তীর বিধৌত জেলা নরসিংদী। এ জেলাটি বাংলাদেশের মধ্য পূর্বাংশে অবস্থিত। এটি ২৩°৪৬’ হতে ২৪°১৪’ উত্তর অক্ষরেখা এবং ৯০°৩৫’ ও ৯০°৬০’ পূর্ব দ্রাঘিমার মধ্যে অবস্থিত। এ জেলার উত্তরে কিশোরগঞ্জ জেলা, পূর্বে ব্রাহ্মণবাড়িয়া জেলা, দক্ষিণে নারায়ণগঞ্জ জেলা ও ব্রাহ্মণবাড়িয়া জেলা এবং পশ্চিমে গাজীপুর জেলা।
প্রশাসনিক এলাকা
নরসিংদী জেলার উপজেলা মোট ৬টি। উপজেলাগুলো হলো নরসিংদী সদর উপজেলা, রায়পুরা উপজেলা, বেলাবো উপজেলা, পলাশ উপজেলা, মনোহরদী উপজেলা ও শিবপুর উপজেলা। এর মধ্যে নরসিংদী সদর উপজেলায় দুইটি পৌরসভা (নরসিংদী পৌরসভা ও মাধবদী পৌরসভা) নিয়ে এবং বেলাবো উপজেলা ব্যতীত প্রতিটি উপজেলায় একটি করে মোট ৬টি পৌরসভা আছে। সমগ্র জেলায় মোট ইউনিয়ন ৭১টি।
আয়তন ও জনসংখ্যা
নরসিংদী জেলার মোট আয়তন ১,১১৪ বর্গ কি:মি:। প্রতি বর্গকিলোমিটারে লোকসংখ্যা ২২৪৭ জন।
জনশুমারি ও গৃহগণনা ২০২২ অনুসারে, নরসিংদী জেলার মোট জনসংখ্যা ২৫,৮৪,৪৫২ জন। এর মধ্যে পুরুষ ১২,৬৫,৫৭৮ জন, নারী ১৩,১৭,৮৭৩ জন ও হিজড়া ১৭৮ জন। পুরুষ ও নারীর লিঙ্গানুপাত ৯৬.০৩ শতাংশ। এখানে পল্লী অঞ্চলে বাস করেন ১৯,৩৯,৮২০ জন ও শহর অঞ্চলে বাস করেন ৬,৪৩,৮০৯ জন। এখানে ক্ষুদ্র নৃ-গোষ্ঠীর সদস্য আছেন ৫০৮ জন, যা মোট জনসংখ্যার ০.০৩ শতাংশ; তবে নরসিংদীতে কোনো ক্ষুদ্র নৃ-গোষ্ঠীর স্থায়ী বসবাস নেই।
শিক্ষার হার ও শিক্ষা প্রতিষ্ঠান
নরসিংদী জেলার সাক্ষরতার হার ৭৪.৬৯%। জেলার ৭৫.৯৮% পুরুষ, ৭৩.৪৭% নারী ও ৫৪.৯৭% হিজড়া সাক্ষর।
এই জেলার উল্লেখযোগ্য কিছু শিক্ষা প্রতিষ্ঠান হলো নরসিংদী সরকারি কলেজ, ব্রাহ্মন্দী কামিনী কিশোর মৌলিক সরকারি উচ্চ বিদ্যালয়, সাটিরপাড়া কালী কুমার ইন্সটিটিউশন স্কুল অ্যান্ড কলেজ, পাঁচদোনা স্যার কৃষ্ণ গোবিন্দ গুপ্ত উচ্চ বিদ্যালয়, জামেয়া কাসেমিয়া কামিল মাদ্রাসা, আবদুল কাদির মোল্লা সিটি কলেজ, বাংলাদেশ তাঁত শিক্ষা ও প্রশিক্ষণ ইনস্টিটিউট, নরসিংদী পলিটেকনিক ইন্সটিটিউট, পলাশ ইসলামিয়া আলিম মাদ্রাসা, নারায়নপুর রাবেয়া মহাবিদ্যালয় ইত্যাদি।
ধর্ম
নরসিংদীর মোট জনসংখ্যার ৯৪.৫০% মুসলমান, ৫.৪০% হিন্দু, ০.০১% বৌদ্ধ, ০.০৩% খ্রিষ্টান ও ০.০৬% অন্যান্য মতাবলম্বী।
এই জেলায় অনেক উল্লেখযোগ্য ধর্মীয় স্থাপনা আছে। যেমন: পারুলিয়া শাহী মসজিদ, কুমারদি মসজিদ, আশ্রাফপুর মসজিদ, ব্রাহ্মন্দী কালী মন্দির, চিনিশপুর কালী মন্দির, ঘোড়াশাল ব্যাপ্টিস্ট চার্চ ইত্যাদি।
যোগাযোগ ব্যবস্থা
নরসিংদী জেলা হতে সারাদেশের সাথেই সড়ক ও নৌ পথে যোগাযোগ করা যায়।
নরসিংদী জেলায় রেল স্টেশন মোট ১০ টি। যথা: ঘোড়াশাল, ঘোড়াশাল ফ্ল্যাগ, জিনারদী, নরসিংদী, আমিরগঞ্জ, খানাবাড়ি, হাঁটুভাঙ্গা, মেথিকান্দা, শ্রীনিধি ও দৌলতকান্দি। এছাড়া মাধবদীতে একটি রেলওয়ে স্টেশন ছিল, যা বর্তমানে বিলুপ্ত। নরসিংদী জেলা নরসিংদী লঞ্চ টার্মিনাল, পান্থশালা ফেরী ঘাট, রায়পুরা ফেরী ঘাট, সায়েদাবাদ ফেরী ঘাট ইত্যাদির মাধ্যমে নৌপথে দেশের সাথে যুক্ত। পাঁচদোনা, ভেলানগর, ইটাখোলা, বারৈচা, নারায়নপুর বাসস্ট্যান্ড হতে দেশের সকল জেলার সাথে সড়ক পথে যাতায়াতের সুবিধা রয়েছে।
শিল্প
প্রাচীনকাল থেকেই নরসিংদী অর্থনীতিতে সমৃদ্ধশালী ছিল। তাঁতশিল্প এর প্রধান হাতিয়ার। নরসিংদীর মাধবদী হলো কাপড় উৎপাদন করার মূল কেন্দ্র। মাধবদী এলাকার মানুষদের প্রথম ব্যবসা হলো কাপড় উৎপাদন করা। যেকোনো ধরনের কাপড় এখানে উৎপাদন করা হয়। এই এলাকায় প্রচুর পরিমাণে টেক্সটাইল মিল রয়েছে। এবং বাবুরহাট হলো বাংলাদেশের সর্ব বৃহৎ পাইকারি কাপড়ের বাজার। সমগ্র বাংলাদেশের মানুষ এখান থেকে পাইকারি কাপড় কিনে নিয়ে যায়। এবং অন্যান্য দেশে রপ্তানি করে থাকে।
কৃষি
বাংলাদেশের সামগ্রিক কৃষি ব্যবস্থায় নরসিংদী জেলা একটি গুরুত্বপূর্ণ ভূমিকা রাখে। জেলার উৎপাদিত বিভিন্ন কৃষিপণ্য স্থানীয় চাহিদা মেটানোর পাশাপাশি সারাদেশে সরবরাহ করা হয়। নরসিংদী জেলার সবচেয়ে বিখ্যাত কৃষিপণ্য বা ফল হল কলা। এছাড়াও বাংলাদেশের মধ্যে সবচেয়ে বেশি লটকন উৎপাদিত হয় নরসিংদী জেলায়। এখানকার প্রায় দুই-তৃতীয়াংশ মানুষ কৃষক।
সংসদ সদস্য
১ম জাতীয় সংসদে বর্তমান নরসিংদী জেলার সংসদ সদস্য ছিলেন গাজী ফজলুর রহমান (ঢাকা-২২), রবিউল আলম কিরণ খাঁ (ঢাকা-২৩), আফতাব উদ্দিন ভূঁইয়া (ঢাকা-২৪), মোসলেহ্ উদ্দিন আহমেদ (ঢাকা-২৫) ও কাজী সাহাবুদ্দিন আহমেদ (ঢাকা-২৬)। ২য় সংসদে বর্তমান নরসিংদী জেলার সংসদ সদস্য ছিলেন মোখলেসুর রহমান (ঢাকা-২৩), মোহাম্মদ শহীদুল্লাহ (ঢাকা-২৪), আহমেদুল কবির (ঢাকা-২৫), মাঈন উদ্দিন ভূঁইয়া (ঢাকা-২৬) ও আবদুল মোমেন খান (ঢাকা-২৭)। আবদুল মোমেন খান সাবেক খাদ্য মন্ত্রী ও সাবেক সচিব। মাঈন উদ্দিন ভূঁইয়া সাবেক হুইপ ও সাবেক কৃষি উপমন্ত্রী।
৩য় জাতীয় সংসদ গঠনের পূর্বেই নরসিংদী জেলা প্রতিষ্ঠিত হয়ে যায়। তখন সংসদ সদস্য হন সামসুল হুদা বাচ্চু (নরসিংদী-১), আহমেদুল কবির (নরসিংদী-২), কামাল হায়দার (নরসিংদী-৩), নুরুল মজিদ হুমায়ুন (নরসিংদী-৪), ও আসাদুল হক খসরু (নরসিংদী-৫)।
৪র্থ জাতীয় সংসদের সদস্য ছিলেন মোস্তফা জামান বেবী, দেলোয়ার হোসেন খান, শাহজাহান সাজু, মোহাম্মদ শহীদুল্লাহ ভূঁইয়া, এ এইচ এম আব্দুল হালিম ও মাঈন উদ্দিন ভূঁইয়া।
৯ম জাতীয় সংসদের সদস্য ছিলেন লে. কর্নেল নজরুল ইসলাম হিরু, আনোয়ারুল আশরাফ খান, জহিরুল হক ভূঁইয়া মোহন, নূরুল মজিদ মাহমুদ হুমায়ূন ও রাজিউদ্দিন আহমেদ রাজু। ১০ম সংসদে নরসিংদী-২ আসনে কামরুল আশরাফ খান ও নরসিংদী-৩ আসনে মোঃ সিরাজুল ইসলাম মোল্লা নির্বাচিত হন। বর্তমান ১১শ জাতীয় সংসদে ৯ম সংসদের সদস্যরাই আছেন। নজরুল ইসলাম হিরু মুক্তিযুদ্ধে বীরপ্রতীক খেতাবপ্রাপ্ত ও সাবেক পানিসম্পদ প্রতিমন্ত্রী। রাজিউদ্দিন আহমেদ রাজু সাবেক ডাক ও টেলিযোগাযোগ মন্ত্রী। নূরুল মজিদ মাহমুদ হুমায়ূন বর্তমান শিল্প মন্ত্রী।
সংরক্ষিত মহিলা আসন থেকে ৮ম সংসদে রোকেয়া আহমেদ লাকী, ১০ম সংসদে রহিমা আখতার ও ১১শ সংসদে তামান্না নুসরাত (বুবলী) নির্বাচিত হন।
সংসদ
নরসিংদী জেলার সংসদীয় আসন সংখ্যা ৫টি। একাদশ জাতীয় সংসদে নরসিংদী জেলার সংসদ সদস্যদের তালিকা নিম্নরূপ:
জেলা প্রশাসন ও জেলা পরিষদ
নরসিংদী জেলা প্রশাসন ১৯৮৪ সালে প্রতিষ্ঠিত হয়। নরসিংদীর বর্তমান জেলা প্রশাসক ও জেলা ম্যাজিস্ট্রেট আবু নইম মোহাম্মদ মারুফ খান।
নরসিংদীর জেলা পরিষদ ১৯৮৮ সালের ১২ অক্টোবর প্রতিষ্ঠিত হয়।
কক্সবাজার
কক্সবাজার বাংলাদেশের দক্ষিণ-পূর্বাঞ্চলে অবস্থিত একটি শহর, মৎস্য বন্দর এবং পর্যটন কেন্দ্র। এটি চট্টগ্রাম বিভাগের কক্সবাজার জেলার সদর দপ্তর। কক্সবাজার তার নৈসর্গিক সৌন্দর্য্যের জন্য বিখ্যাত। এখানে রয়েছে বিশ্বের দীর্ঘতম অবিচ্ছিন্ন প্রাকৃতিক বালুময় সমুদ্র সৈকত, যা ১২০ কি.মি. পর্যন্ত বিস্তৃত। এখানে রয়েছে বাংলাদেশের বৃহত্তম সামুদ্রিক মৎস্য বন্দর এবং সাবমেরিন ক্যাবল ল্যান্ডিং স্টেশন। একসময় কক্সবাজার প্যানোয়া নামেও পরিচিত ছিল যার আক্ষরিক অর্থ হচ্ছে হলুদ ফুল। এর আরও একটি প্রাচীন নাম হচ্ছে পালঙ্কি।
ইতিহাস
নবম শতাব্দীর গোড়ার দিক থেকে ১৬১৬ সালে মুঘল অধিগ্রহণের আগে পর্যন্ত কক্সবাজার-সহ চট্টগ্রামের একটি বড় অংশ আরাকান রাজ্যের অন্তর্ভুক্ত ছিলো। মুঘল সম্রাট শাহ সুজা পাহাড়ী রাস্তা ধরে আরাকান যাওয়ার পথে কক্সবাজারের প্রাকৃতিক সৌন্দর্যে মুগ্ধ হন এবং এখানেই ক্যাম্প স্থাপনের আদেশ দেন। তার যাত্রাবহরের প্রায় একহাজার পালঙ্কী কক্সবাজারের চকরিয়ার ডুলাহাজারা নামের স্থানে অবস্থান নেয়। ডুলহাজারা অর্থ হাজার পালঙ্কী। মুঘলদের পরে ত্রিপুরা এবং আরকান তার পর পর্তুগিজ এবং ব্রিটিশরা এই এলাকার নিয়ন্ত্রণ নেয়।
কক্সবাজার নামটি এসেছে ক্যাপ্টেন হিরাম কক্স নামে ব্রিটিশ ইস্ট ইন্ডিয়া কোম্পানির এক অফিসারের নাম থেকে। কক্সবাজারের আগের নাম ছিল পালংকি। ব্রিটিশ ইস্ট ইন্ডিয়া কোম্পানি অধ্যাদেশ, ১৭৭৩ জারি হওয়ার পর ওয়ারেন্ট হোস্টিং বাংলার গভর্নর হিসেবে নিয়োগ প্রাপ্ত হন। তখন হিরাম কক্স পালংকির মহাপরিচালক নিযুক্ত হন। ক্যাপ্টেন কক্স আরাকান শরণার্থী এবং স্থানীয় রাখাইনদের মধ্যে বিদ্যমান হাজার বছরের পুরোনো সংঘাত নিরসনের চেষ্টা করেন এবং শরণার্থীদের পুনর্বাসনে গুরুত্বপূর্ণ অগ্রগতি সাধন করেন কিন্তু কাজ পুরোপুরি শেষ করার আগেই মারা (১৭৯৯) যান। তার পুনর্বাসন অবদানকে স্মরণীয় করে রাখতে একটি বাজার প্রতিষ্ঠা করা হয় এবং এর নাম দেয়া হয় কক্স সাহেবের বাজার। কক্সবাজার থানা প্রথম প্রতিষ্ঠিত হয় ১৮৫৪ সালে এবং পৌরসভা গঠিত হয় ১৮৬৯ সালে।
উবাং ভাষা
উবাং হল নাইজেরিয়ার একটি বেন্ডি ভাষা। এই ভাষাটি নারী এবং পুরুষের জন্যে ভাষাগত পার্থক্যের কারণে পরিচিত।
কক্সবাজার
অবস্থান
কক্সবাজার চট্টগ্রাম শহর থেকে ১৫২ কি.মি. দক্ষিণে অবস্থিত। ঢাকা থেকে এর দূরত্ব ৪১৪ কি.মি.। এটি বাংলাদেশের সবচেয়ে বড় পর্যটন কেন্দ্র। দেশের রাজধানী ঢাকা থেকে সড়ক এবং আকাশপথে কক্সবাজার যাওয়া যায়। চট্টগ্রাম থেকে কক্সবাজার অবধি রেললাইন স্থাপনের প্রকল্প চলমান রয়েছে। আশা করা যাচ্ছে ২০২২ সালের মধ্যে ঢাকা থেকে সরাসরি ট্রেন চলাচল শুরু হবে।
উবাং ভাষা
এই ভাষার পার্থক্য ব্রিটিশ এবং অ্যামেরিকান ইংরেজির চেয়েও বেশি ভিন্ন। তবে নারী-পুরুষ উভয়েই এসব ভিন্ন ভিন্ন শব্দগুলো বুঝতে পারে। কারণ, সন্তানরা ছোটবেলা মায়ের কাছেই থাকেন। ফলে মেয়েদের ব্যবহৃত শব্দগুলোই তারাও ব্যবহার করে। কিংবা এগুলো শিখে ফেলে। কিন্তু ১০ বছর পূর্ণ হওয়ার পর থেকে ছেলেরা ছেলেদের ভাষা শেখে। কোনো ছেলে সঠিক বয়স থেকে পুরুষদের ভাষা ব্যবহার না করতে থাকলে তাকে অস্বাভাবিক বলে ধরে নেয়া হয়।
কক্সবাজার
পর্যটন আকর্ষণ
পর্যটন শিল্পকে কেন্দ্র করে এখানে গড়ে উঠেছে অনেক প্রতিষ্ঠান। বেসরকারি উদ্যোগে নির্মিত অনেক হোটেল, বাংলাদেশ পর্যটন কেন্দ্র নির্মিত মোটেল ছাড়াও সৈকতের নিকটেই রয়েছে বেশ কয়েকটি পাঁচতারকা মানের হোটেল। এছাড়া এখানে পর্যটকদের জন্য গড়ে উঠেছে ঝিনুক মার্কেট। সীমান্তপথে মিয়ানমার (পূর্ব নাম-বার্মা), থাইল্যান্ড, চীন প্রভৃতি দেশ থেকে আসা বাহারি জিনিসপত্র নিয়ে গড়ে উঠেছে বার্মিজ মার্কেট। এখানে রয়েছে দেশের একমাত্র ফিস একুরিয়াম। আরও রয়েছে প্যারাসেলিং, ওয়াটার বাইকিং, বিচ বাইকিং, কক্স কার্নিভাল সার্কাস শো, দরিয়া নগর ইকোপার্ক, কক্সবাজার উন্নয়ন কর্তৃপক্ষ কর্তৃক নিমির্ত অসংখ্য স্থাপত্য, ফিউচার পার্ক, শিশুপার্ক এবং অসংখ্য ফোটোসুট স্পট।  এখানে উপভোগের জন্য রয়েছে নাইট বিচ কনসার্ট । সমুদ্র সৈকতকে লাইটিং এর মাধ্যমে আলোকিত করার ফলে এখানে রাতের বেলায় সমুদ্র উপভোগের সুযোগও রয়েছে।
কক্সবাজার শহরের গুরুত্বপূর্ণ ৪টি স্থানে ৪টি ভাস্কর্য (সাম্পান, স্টার ফিস, রূপচাঁদা, ঝিনুক ভাস্কর্য) স্থাপন করা হয়েছে। কক্সবাজারের হাজার বছরের ঐতিহ্য লালদিঘী, গোলদিঘী ও বাজারঘাটা পুকুর। কক্সবাজারের ঐতিহ্য সংরক্ষণ, সৌন্দর্য বৃদ্ধি এবং পর্যটক ও স্থানীয় জনসাধারণের চিত্ত-বিনোদনের জন্য এই প্রকল্প গ্রহণ করা হয় ।ওয়াকওয়ে, মসজিদ সংস্কার, স্যুভিনিয়র শপ, কমিউনিটি বিল্ডিং, স্ন্যাক্‌স বার, ট্যুরিস্ট ডেক্স, ট্যুরিস্ট তথ্য কেন্দ্র, সাইকেল পার্কিং স্ট্যান্ড, সুপরিসর পাবলিক টয়লেট, ল্যান্ডস্কেপিং, এম্পিথিয়েটার, ড্যান্সিং ওয়াটার ফাউন্টেন্ট, লাইব্রেরী ইত্যাদি সহকারে প্রকল্পটি বাস্তবায়ন করা হয়েছে। ফলে পর্যটক এবং স্থানীয় জনগণের জন্য বিনোদনের পরিবেশ সৃষ্টি হয়েছে।
কক্সবাজারে বিভিন্ন উপজাতি বা নৃ-তাত্ত্বিক জনগোষ্ঠী বাস করে যা শহরটিকে করেছে আরও বৈচিত্র্যময়। এইসব উপজাতিদের মধ্যে রাখাইন সম্প্রদায় প্রধান। কক্সবাজার শহর ও এর অদূরে অবস্থিত রামুতে রয়েছে বৌদ্ধ ধর্মাবলম্বীদের পবিত্র তীর্থস্থান হিসেবে বৌদ্ধ মন্দির। কক্সবাজার শহরে যে মন্দিরটি রয়েছে তাতে বেশ কিছু দুর্লভ বৌদ্ধ মূর্তি আছে। এই মন্দির ও মূর্তিগুলো পর্যটকদের জন্য অন্যতম আকর্ষণই বাংলাদেশের সবচেয়ে স্বাস্থ্যকর স্থান হিসেবে বিখ্যাত।
মণিলাল ভৌমিক
ড.মণিলাল ভৌমিক বা সংক্ষেপে মণি ভৌমিক হলেন একজন ভারতীয় বংশোদ্ভূত বাঙালি মার্কিন পদার্থবিদ ও বিখ্যাত লেখক। আন্তর্জাতিক খ্যাতিসম্পন্ন বাঙালি বিজ্ঞানী একই সঙ্গে আমেরিকান ফিজিক্যাল সোসাইটি এবং ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স-এর ফেলো নির্বাচিত হন।
কক্সবাজার
কক্সবাজার সমুদ্র সৈকত
কক্সবাজার সমুদ্র সৈকত বাংলাদেশের কক্সবাজারে অবস্থিত একটি সৈকত। 150 km দীর্ঘ এই সৈকত পৃথিবীর দীর্ঘতম প্রাকৃতিক সমুদ্র সৈকত।    তবে ব্রাজিলের 212 km দীর্ঘ কাসিনো সমুদ্র সৈকত বিশ্বের প্রথম এবং অস্ট্রেলিয়ার 151 km দীর্ঘ নব্বই মাইল সমুদ্র সৈকত বর্তমানে পৃথিবীর দ্বিতীয় দীর্ঘতম সৈকত, যদিও অস্ট্রেলিয়ার সৈকতটির কিছু অংশ মনুষ্যসৃষ্ট।  কক্সবাজার সমুদ্র সৈকত বাংলাদেশের সবচেয়ে জনপ্রিয় পর্যটন আকর্ষণ। প্রতিদিন অসংখ্য পর্যটক এই সৈকতে আসেন।
মণিলাল ভৌমিক
প্রথম জীবন
মণি ভৌমিক ১৯৩১ খ্রিস্টাব্দের ৩০ মার্চ ব্রিটিশ ভারতের অধুনা পশ্চিমবঙ্গের অন্তর্গত তৎকালীন মেদিনীপুরের তমলুকের শহীদ মাতঙ্গিনী সমষ্টি উন্নয়ন ব্লকের এক অখ্যাত গ্রাম শিউরি'তে জন্মগ্রহণ করেন। পিতা গুণধর ভৌমিক ছিলেন স্কুল শিক্ষক, মাতা ললিতা দেবী। । এক সময় তার পিতা স্কুলের চাকরি ছেড়ে যোগ দিয়েছিলেন গাঁধীজির অসহযোগ আন্দোলনে। স্বভাবতই তার পরিবার একদিকে যেমন  ব্রিটিশ শাসকের রোষের মুখে পড়ে তেমনই আর্থিক অনটনে। মণিলাল কিন্তু শৈশব হতেই অত্যন্ত মেধাবী ছিলেন। শৈশবে কৃষ্ণগঞ্জ কৃষি শিল্প বিদ্যালয়ে ভরতি হন। ১৯৪৭ খ্রিস্টাব্দে ভালো ফল করেন কোলাঘাটের কোলা ইউনিয়ন হাই স্কুলের শেষ পরীক্ষায়। কলকাতার  স্কটিশ চার্চ কলেজে ভর্তি হন স্কলারশিপ পেয়ে।
কক্সবাজার
শিক্ষা
এখানকার উল্লেখযোগ্য শিক্ষা প্রতিষ্ঠানগুলো হলোঃ
মণিলাল ভৌমিক
প্রথম জীবন
বাল্যকালে মহিষাদল শিবিরে মহাত্মা গান্ধির সঙ্গে বেশ কিছু সময় অতিবাহিত করেন। তিনি স্কটিশ চার্চ কলেজ থেকে বিজ্ঞানে স্নাতক এবং কলকাতা বিশ্ববিদ্যালয় থেকে স্নাতকোত্তর ডিগ্রি অর্জন করেন। পরবর্তীকালে তিনি সত্যেন্দ্রনাথ বসুর (যিনি বোস-আইনস্টাইন সংখ্যায়ন তত্ত্বের উদ্ভাবক) নজরে আসেন, যিনি তার অসাধারণ কৌতূহলে প্রেরণা জুগিয়েছিলেন। মণি প্রথম ব্যক্তি যিনি ইন্ডিয়ান ইন্সটিটিউট অফ টেকনোলজি, খড়গপুর থেকে পিএইচডি লাভ করেন। তিনি ১৯৫৮ সালে সেখান থেকে কোয়ান্টাম পদার্থবিদ্যায় পিএইচডি লাভ করেন। তিনি Resonant Electronic Energy Transfer-এর ওপর গবেষণা করেছিলেন। এই বিষয়কেই পরবর্তীকালে তিনি তার লেসারের কাজে ব্যবহার করেছিলেন।
বৈজ্ঞানিক কর্মকাণ্ড
মণি ভৌমিক ১৯৫৯ সালে স্লোন ফাউন্ডেশন ফেলোশিপ লাভ করে ইউনিভার্সিটি অফ ক্যালিফোর্নিয়া, লস অ্যাঞ্জেলসে যান তার পোস্ট ডক্টরাল পড়াশোনা করা জন্য। ১৯৬১ সালে তিনি জেরক্স ইলেক্ট্রো-অপটিক্যাল সিস্টেমস-এর কোয়ান্টাম ইলেক্ট্রনিক বিভাগে একজন লেসার বিজ্ঞানী হিসেবে যোগ দেন।এর পাশাপাশি তিনি লং বিচের ক্যালিফোর্নিয়া স্টেট ইউনিভার্সিটিতে কোয়ান্টাম পদার্থবিদ্যা ও জ্যোতির্বিদ্যায় অধ্যাপনাও চালিয়ে যান। ১৯৬৮ সালে তিনি নরথ্রপ রিসার্চ ল্যাবরেটরিতে যোগ দেন, যেখানে পরবর্তীকালে তিনি লেসার টেকনোলজি ল্যাবরেটরির ডিরেক্টর হন এবং একটি দলের নেতৃত্ব দেন, যা এক্সাইমার লেসার প্রযুক্তির গবেষণার ক্ষত্রে গুরুত্বপূর্ণ অবদান রাখেন। ১৯৭৩ সালের মে মাসে এই গবেষণার ওপর লিখিত প্রবন্ধ অপ্টিক্যাল সোসাইটি অফ আমেরিকা কলোরাডো অধিবেশনে পেশ করা হয়।
এই অধিবেশনে তিনি প্রথমবার পরীক্ষালব্ধ প্রমাণ সাপেক্ষে দেখান যে, এক্সাইমার লেসারকে এতটাই ক্ষমতাসম্পন্ন ও কার্যকরী করা যেতে পারে তার ব্যবহারিক প্রয়োগ ঘটানো সম্ভব।পরবর্তীকালে লেসিক সার্জারিতে এক্সাইমার লেসারের প্রয়োগ ঘটিয়ে বহু ক্ষেত্রেই সাফল্যের সাথে দৃষ্টি সংশোধন করা হয়েছে। মণি ভৌমিকের নতুন ও উচ্চ ক্ষমতাসম্পন্ন লেসার উদ্ভাবনের ফলে তার সতীর্থরা তাকে আমেরিকান ফিজিক্যাল সোসাইটি ও ইনস্টিটিউট অফ ইলেকট্রিক্যাল অ্যান্ড ইলেক্ট্রনিক্স ইঞ্জিনিয়ার্স-এর সদস্যপদের জন্য নির্বাচিত করেন।
বর্তমানে মণি ভৌমিকের ভালো লাগার জায়গা হল কোয়ান্টাম পদার্থবিদ্যা ও মহাকাশবিজ্ঞানের অগ্রগতি ও মানুষের জীবন-জীবিকা, প্রযুক্তি, আধ্যাত্মিক উন্নয়নে তার প্রভাব সম্পর্কে জনসাধারণকে বোঝানো। এই প্রচেষ্টারই ফসল হল তার বহু প্রবন্ধ, বক্তৃতা, কোড নেম গড (বাংলায় ‘বিজ্ঞানে ঈশ্বরের সংকেত’) ও দ্য কসমিক ডিটেক্টিভ-এর মতো বই এবং কসমিক কোয়ান্টাম রে-র মতো টিভি প্রোগ্রাম।
মণি ভৌমিক বহু পেশাদারি পত্রিকায় পঞ্চাশটিরও বেশি গবেষণাপত্র প্রকাশ করেছেন। এর পাশাপাশি তিনি ডজনখানেক মার্কিন পেটেন্টের অধিকারীও বটে।
স্যাটার্নের মন্দির
স্যাটার্নের মন্দির (লাতিন: Templum Saturni বা Aedes Saturni; Tempio di Saturno) ছিল একটি প্রাচীন রোমান মন্দির। রোমান দেবতা স্যাটার্নের প্রতি উৎসর্গিত এই মন্দিরটির ধ্বংসাবশেষ বর্তমানে ইতালির রোম শহরে ক্যাপিটোলাইন পাহাড়ের পাদদেশে রোমান ফোরামের পশ্চিম সীমায় অবস্থিত। প্রচলিত বিশ্বাস অনুযায়ী, খ্রিস্টপূর্ব ৪৯৭ অব্দে মন্দিরটি প্রতিষ্ঠিত হয়। তবে প্রাচীন লেখকদের রচনায় মন্দিরস্থলের ইতিহাস সম্পর্কে তীব্র মতানৈক্য দেখা যায়।
ইতিহাস
মনে করা হয়, স্যাটার্নের এই মন্দিরটির নির্মাণকার্য শুরু হয়েছিল টারকুইনিয়াস সুপারবাসের শাসনাধীন রোমান রাজ্যের শেষ যুগে। রিপাবলিকের প্রথম যুগে কনসাল টাইটাস লারসিয়াস এটির উদ্বোধন করেন। এই কারণে জুপিটার অপটিমাস ম্যাক্সিমাসের পরেই এটি হল প্রাচীনতম রিপাবলিকান মন্দির। মনে করা হয়, মন্দিরের সামনে অবস্থিত শনির পূজাবেদিটি তারও অনেক আগে নির্মিত হয়েছিল এবং স্যাটার্ন কর্তৃক ক্যাপিটোলাইন পাহাড়ে নগর স্থাপনের পুরাকথার সঙ্গে সেটি সম্পর্কিত ছিল। খ্রিস্টপূর্ব ৪২ অব্দে মুনাটিয়াস প্লানকাস কর্তৃক মন্দিরটি আগাগোড়া পুনর্নির্মিত হয়েছিল।
রোমান পুরাণে স্যাটার্নকে সুবর্ণ যুগের শাসক মনে করা হয় এবং পরবর্তীকালেই তাঁকে সম্পদের সঙ্গে যুক্ত করা হত। তাঁর মন্দিরে একটি কোষাগার (এরারিয়াম) ছিল, যেখানে রোমান রিপাবলিকের সোনা ও রুপোর সঞ্চয় মজুত করা থাকত। পরবর্তীকালে এই কোষাগারটি অন্য ভবনে সরিয়ে নিয়ে যাওয়া হয় এবং অভিলেখাগারটি স্থানান্তরিত করা হয় নিকটবর্তী ট্যাবুলারিয়াম-এ। মন্দিরের বেদিকাটি নির্মিত হয়েছিল চুন-বালির মিশ্রণ দ্বারা এবং ট্র্যাভারটাইন দ্বারা আচ্ছাদিত এই বেদিকাটি ব্যবহৃত হত বিজ্ঞাপন ঝোলানোর জন্য।
স্থাপত্য
স্যাটার্নের মন্দিরটির সম্মুখবর্তী দেহলির অল্পই অবশিষ্ট রয়েছে। আংশিকভাবে সংরক্ষিত পেডিমেন্টে নিম্নোক্ত অভিলেখটি দেখা যায়: "Senatus Populusque Romanus incendio consumptum restituit"
স্যাটার্নের অন্যান্য কাল্ট মূর্তিগুলি দৃষ্টে মনে করা হয় যে এই মন্দিরের অভ্যন্তরভাগে স্থাপিত দেবমূর্তিটি ছিল অবগুণ্ঠিত ও হাতে একটি কাস্তে যুক্ত। কাষ্ঠনির্মিত মূর্তিটি পূর্ণ করা থাকত তেলে। মূর্তির পা ঢাকা থাকত পশমের ফিতে দিয়ে, যা একমাত্র ১৭ ডিসেম্বর তারিখে স্যাটার্নেলিয়া উৎসব উপলক্ষ্যে সরানো হত। এই উৎসবের ভোজসভা উপলক্ষ্যে ক্রীতদাসদের সাময়িকভাবে মুক্তি দেওয়া হত এবং পরিবারের সদস্যেরা নিজেদের মধ্যে উপহার আদানপ্রদান করত।
ভালক্যান (দেবতা)
ভালক্যান রোমান পুরাণের আগুন, আগ্নেয়গিরি এবং লোহা ও অস্ত্র নির্মাণের দেবতা। ভালক্যান জুপিটার এবং ইউনোর পুত্র এবং ভেনাসের স্বামী। গ্রিক পুরানে ভালক্যানের সমতুল্য দেবতা হেফেস্টাস। দেবতাদের কারিগর। অগ্নি ও কামারশালার দেবতা। প্রতীক: অগ্নি, নেহাই (কামারের যন্ত্র বিশেষ), কুঠার, গর্ধব, হাতুড়ি, এবং চিমটা। হেরার পুত্র, জিউসের সাথে অথবা শুধুমাত্র মাতা থেকে। আফ্রোদাইতের সাথে তার বিয়ে হয়, যদিও অন্যান্য দেবতাদের মতো লম্পট হিসাবে তার চরিত্র চিত্রিত করা হয়নি।
উত্তরাধিকার
ভালক্যান ইংল্যান্ডের ইস্পাতশিল্প নগরী শেফিল্ডের পৃষ্ঠপোষক দেবতা। নগরীর টাউন হলের উপর তার একটি মূর্তী স্থাপিত আছে।
ভ্যালকানের একটি মূর্তী স্থাপিত আছে যুক্তরাষ্ট্রের আলবামা প্রদেশের বার্মিংহামে। এটি হচ্ছে ঢালাই লোহা নির্মিত পৃথিবীর সর্ববৃহৎ মূর্তী।
ভাল্যোন নাম থেকে ইংরেজি "volcano" শব্দটি এসেছে।
কল্যাণী বিধানসভা কেন্দ্র
কল্যাণী (বিধানসভা কেন্দ্র) ভারতের পশ্চিমবঙ্গ রাজ্যের নদিয়া জেলার একটি বিধানসভা কেন্দ্র। এই কেন্দ্রটি এসসি এর জন্য সংরক্ষিত। ভারতের সীমানা পুনর্নির্ধারণ কমিশনের নির্দেশিকা অনুসারে, ২০১১ সালে কল্যাণী বিধানসভা কেন্দ্রটি  গঠিত হয়।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৯২ নং কল্যাণী (এসসি) বিধানসভা কেন্দ্রটি কল্যাণী পৌরসভা, গয়েশপুর পৌরসভা, এবং চান্দুরিয়া-২, কাঁচরাপাড়া, মদনপুর-১, মদনপুর-২, সগুণা, সারাতি এবং শিমুরালি গ্রাম পঞ্চায়েত গুলি চাকদহ সমষ্টি উন্নয়ন ব্লক এর অন্তর্গত।
কল্যাণী (এসসি) বিধানসভা কেন্দ্রটি ১৪ নং বনগাঁ লোকসভা কেন্দ্র (এসসি) এর অন্তর্গত।
২০১১
২০১১ সালের নির্বাচনে, তৃণমূল কংগ্রেসের ডা. রমেন্দ্রনাথ বিশ্বাস তার নিকটতম প্রতিদ্বন্দ্বী সিপিআই (এম) -এর জ্যোৎস্না সিকদারকে পরাজিত করেন।
ফরচুনা
থাম্ব|ফর্চুনার মূর্তি ফরচুনা রোমান পুরাণের সৌভাগ্যের দেবী। গ্রিক পুরাণের সৌভাগ্যের দেবী টাইকি ফরচুনার সমতুল্য দেবী। রোমান সমাজে অত্যন্ত গুরুত্বপূর্ণ দেবী হিসেবে ফরচুনা পূজিত হতেন। বিভিন্ন প্রেক্ষিতে ভিন্ন নামে তার পূজা করা হতো।
উদ্ধৃতি
1.http://www.mlahanas.de/RomanEmpire/Mythology/Fortuna.html
2.http://www.thaliatook.com/OGOD/augusta.html
ইয়ামিন আহমদজাই
মোহাম্মদ ইয়ামিন আহমদজাই (জন্ম: ২৫ জুলাই, ১৯৯২) লাঘমান এলাকায় জন্মগ্রহণকারী আফগান আন্তর্জাতিক ক্রিকেটার। আফগানিস্তান ক্রিকেট দলের অন্যতম সদস্য ছিলেন তিনি। ২০১০-এর দশকের মাঝামাঝি সময়কাল থেকে আফগানিস্তানের পক্ষে আন্তর্জাতিক ক্রিকেটে অংশগ্রহণ করছেন। আফগানিস্তানের ক্রিকেটের ইতিহাসের উদ্বোধনী টেস্টে অংশগ্রহণকারী এগারোজন ক্রিকেটারের অন্যতম ছিলেন। জুন, ২০১৮ সালে ভারতের বিপক্ষে অনুষ্ঠিত ঐ টেস্টে তিনি আফগানিস্তানের পক্ষে প্রথম উইকেটের সন্ধান পান।
ঘরোয়া প্রথম-শ্রেণীর আফগান ক্রিকেটে স্পিন ঘর রিজিওন দলের প্রতিনিধিত্ব করেন। দলে তিনি মূলতঃ ডানহাতি মিডিয়াম-ফাস্ট বোলিং করে থাকেন। এছাড়াও, ডানহাতে নিচেরসারিতে ব্যাটিং করেন ইয়ামিন আহমদজাই।
প্রথম-শ্রেণীর ক্রিকেট
২০১৩ সাল থেকে ইয়ামিন আহমদজাইয়ের প্রথম-শ্রেণীর খেলোয়াড়ী জীবন চলমান রয়েছে। ডানহাতি ফাস্ট বোলার ইয়ামিন আহমদজাই ২০১০ সালে নিউজিল্যান্ডে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে আফগানিস্তান দলের সদস্য ছিলেন। মোহাম্মদ আসিফের একনিষ্ঠ ভক্ত তিনি।
আফগানিস্তানের অনূর্ধ্ব-১৯ দলের পক্ষে যুব একদিনের আন্তর্জাতিকে অংশগ্রহণের মাধ্যমে জাতীয় দলে প্রথম খেলেন। ২০১০ সালে নিউজিল্যান্ডে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপের ঐ খেলায় দলের প্রতিপক্ষ ছিল ভারত অনূর্ধ্ব-১৯ দল। ঐ প্রতিযোগিতায় হংকং অনূর্ধ্ব-১৯ ও পাপুয়া নিউগিনি অনূর্ধ্ব-১৯ দলের বিপক্ষে তিনি আরও দুই খেলায় অংশ নেন। এছাড়াও, ২০১১ সালে আয়ারল্যান্ডে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপের বাছাইপর্বে আফগানিস্তানের যোগ্যতা অর্জনে ভূমিকা রাখেন।
২০১১ সালের শেষদিকে ফয়সাল ব্যাংক টুয়েন্টি-২০ কাপ প্রতিযোগিতায় আফগান চিতাহজের পক্ষে টুয়েন্টি২০ ক্রিকেটে অভিষেক ঘটে তার। মুলতান টাইগার্সের বিপক্ষে ঐ খেলায় অপরাজিত ১ রান সংগ্রহ করেন ও এক ওভারে ১৭ রান খরচ করে ফেলেন।
এছাড়াও, কায়েদ-ই-আজম ট্রফি প্রতিযোগিতায় হাবিব ব্যাংক লিমিটেডের পক্ষে প্রথম-শ্রেণীর ক্রিকেটে অংশ নিয়েছেন। ১৫ অক্টোবর, ২০১৬ তারিখে করাচীতে অনুষ্ঠিত ঐ খেলায় দলের প্রতিপক্ষ ছিল করাচী ব্লুজ।